Diari Oficial de la Generalitat Valenciana


Sumari del DOGV 9226, del 30-11-2021 (2021/12122)

RESOLUCIÓ de 16 de novembre de 2021, de la Vicepresidència i Conselleria d'Igualtat i Polítiques Inclusives, per la qual es prorroga l'acord d'acció concertada del servei d'assessorament i suport a les persones LGTBI, els seus familiars i persones properes, «Orienta», corresponent al lot de la província d'Alacant, des de l'1 de desembre de 2021 fins al 31 de març de 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12874


Data del document
:   16-11-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 16 de novembre de 2021, de la Vicepresidència i Conselleria d'Igualtat i Polítiques Inclusives, per la qual es prorroga l'acord d'acció concertada del servei d'assessorament i suport a les persones LGTBI, els seus familiars i persones properes, «Orienta», corresponent al lot de la província d'Alacant, des de l'1 de desembre de 2021 fins al 31 de març de 2022. [2021/12729]  
  
Antecedents de fet  
Primer. Per la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020 (DOGV 8464, 15.01.2019). En el seu article 2 es preveu la possibilitat d'ampliar el període de vigència i duració dels acords d'acció concertada mitjançant la subscripció d'una o successives pròrrogues sempre que existisca crèdit adequat i suficient a càrrec del corresponent programa pressupostari previst en els pressupostos de la Generalitat.  
  
Segon. Per Resolució de 31 de maig de 2019, de la Vicepresidència i Conselleria d'Igualtat i Polítiques Inclusives, DOGV núm. 8562, de 04.06.2019, es va resoldre la convocatòria abans indicada i es va aprovar la concessió dels concerts socials corresponents a les sol·licituds presentades per les entitats que, havent acreditat l'experiència mínima i requisits, van superar la puntuació mínima per a accedir a l'acció concertada. Aquestes entitats, per ordre de puntuació, s'indiquen en l'annex, per al servei d'assessorament i suport a les persones LGTBI, els seus familiars i persones properes.  
En l'apartat quart d'aquesta resolució, s'estableix que «La data d'efectes dels serveis que se subscriguen amb les entitats d'iniciativa social previstes en la present resolució, d'acord amb les necessitats socials a atendre i les disponibilitats pressupostàries, serà a partir del dia 1 de juliol de 2019, i finalitzarà el dia 31 de desembre de 2020, sense perjudici de la possible pròrroga.»  
Tercer. Per Resolució d'11 de desembre de 2020, del director general d'Igualtat en la Diversitat, DOGV núm. 8982 de 23.12.2020, per delegació de la vicepresidenta i consellera d'Igualtat i Polítiques Inclusives, es va resoldre aprovar la pròrroga fins al 31 d'agost de 2021, entre altres, dels acords d'acció concertada en matèria de serveis socials especialitzats en el sector d'igualtat en la diversitat formalitzats amb les entitats adjudicatàries d'aquests concerts, indicades en l'annex IV de la Resolució de 31 de maig de 2019, abans indicada.  
  
Quart. Per Resolució de 12 d'agost de 2021, del director general d'Igualtat en la Diversitat, DOGV núm. 9154, de 18.08.2021, es va resoldre aprovar la segona pròrroga dels acords d'acció concertada en matèria de serveis socials especialitzats en el sector d'igualtat en la diversitat, abans referits, des de l'1 de setembre fins al 31 d'octubre de 2021.  
Cinqué. Per Resolució de 19 d'octubre de 2021, del director general d'Igualtat en la Diversitat, DOGV núm. 9205, de 29.10.2021, es va resoldre aprovar la tercera pròrroga dels acords d'acció concertada en matèria de serveis socials especialitzats en el sector d'igualtat en la diversitat, abans referits, des de l'1 de novembre fins al 30 de novembre de 2021.  
Sisé. Per Resolució de 3 de setembre de 2021, de la Vicepresidència i Conselleria d'Igualtat i Polítiques Inclusives, DOGV núm. 9168, de 07.09.2021, es convoquen els acords d'acció concertada en el sector de la igualtat en la diversitat per als anys 2021-2025.  
Seté. Per Resolució de 3 de novembre de 2021, de la Vicepresidència i Conselleria d'Igualtat i Polítiques Inclusives, DOGV núm. 9214, de 12.11.2021, es resol el procediment de selecció de les sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials especialitzats en el sector d'igualtat en la diversitat en els àmbits LGTBI, migració i refugi i igualtat de tracte i no discriminació per als anys 2021-2025.  
  
En aquesta resolució es declara deserta la concessió del concert social del servei d'assessorament i suport a les persones LGTBI, els seus familiars i persones properes, «Orienta», corresponent al lot de la província d'Alacant, vist que les sol·licituds presentades per les entitats no han obtingut la puntuació mínima establida en la resolució de la convocatòria.  
Huité. Per tot això i atés que encara no s'ha esgotat el període màxim de pròrroga de la vigència del concert i resulta necessari el manteniment del servei d'assessorament i suport a les persones LGTBI, els seus familiars i persones properes, «Orienta», corresponent al lot de la província d'Alacant, a l'efecte de complir el que es disposa en l'article 35 del Decret 181/2017 i d'acord amb el que es disposa en l'article 36 del Decret 181/2017, de 17 de novembre, del Consell, apartat tercer, s'inicia d'ofici el procediment de la quarta pròrroga, del concert esmentat, per Resolució de 12 de novembre de 2021, de la Vicepresidència i Conselleria d'Igualtat i Polítiques Inclusives.  
  
Nové. L'entitat d'iniciativa social, que va subscriure i va formalitzar el concert social en aquest sector en l'exercici 2019, que és la mateixa que en l'actualitat es manté en la gestió d'aquest concert, ja que s'ha subscrit fins hui la pròrroga d'aquest, ha sigut notificada de l'inici d'ofici del present procediment de pròrroga i del tràmit d'audiència sobre aquest tema per un termini de cinc dies.  
Dècim. L'entitat concertant ha mostrat la conformitat explícita a la proposta de pròrroga del concert social fins al 31 de març de 2022, mitjançant escrit de conformitat a la mencionada pròrroga, i ha sigut acreditat prèviament, per informe d'aquesta direcció general, que els serveis s'estan prestant per l'entitat adjudicatària d'aquest de conformitat amb els requisits de la Resolució de 28 de desembre de 2018.  
  
  
Fonaments de dret  
I. La Vicepresidència i Conselleria d'Igualtat i Polítiques Inclusives és el màxim òrgan encarregat de la direcció i execució de la política del Consell en matèria de polítiques de prestació social, serveis socials, dependència, persones amb diversitat funcional, famílies, infància i adolescència, adopcions, joventut, dona, persones migrants i voluntariat social, segons estableix l'article 1 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives.  
  
II. El Decret 181/2017, de 17 de novembre, del Consell, pel qual es desplega l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regula la pròrroga dels concerts en el títol VII (articles 34 a 36), i s'estableix la possibilitat de pròrroga a sol·licitud de les entitats o l'inici del procediment de pròrroga, d'ofici, per part del corresponent centre directiu.  
  
III. Tal com estableix l'article 35 del Decret 181/2017, de 17 de novembre, del Consell, constitueixen requisits i circumstàncies habilitants de la pròrroga: que el servei s'estiga realitzant de conformitat per part de l'Administració, que l'entitat concertada continua complint els requisits necessaris per a l'acció concertada i que existisca consignació pressupostària adequada i suficient per a això.  
  
IV. La pròrroga del servei concertat per al mes de desembre de l'any 2021 i fins al 31 de març de 2022 es realitza mantenint els mòduls econòmics previstos en els annex III de la Resolució de 28 de desembre de 2018, referits a l'any 2020.  
V. En el punt quart de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020, es delega la persona titular de la direcció general amb competències en igualtat en la diversitat per a la resolució del procediment d'acció concertada, a què es refereix aquesta convocatòria, així com la decisió respecte de la pròrroga dels concerts.  
  
  
I per tot això, conforme amb el que es disposa en el procediment de pròrroga de concerts socials, que està regulat en els articles 34 a 36 del Decret 181/2017, de 17 de novembre, del Consell, resolc:  
Primer  
Aprovar la quarta pròrroga des de l'1 de desembre de 2021 fins al 31 de març de 2022 de l'Acord d'acció concertada del servei d'assessorament i suport a les persones LGTBI, els seus familiars i persones properes, «Orienta», corresponent al lot de la província d'Alacant formalitzat amb l'entitat adjudicatària d'aquest concert, indicada en l'annex IV de la Resolució de 31 de maig de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020.  
  
Segon  
Aprovar el manteniment del servei d'assessorament i suport a les persones LGTBI, els seus familiars i persones properes, «Orienta», corresponent al lot de la província d'Alacant, conformement amb els mateixos mòduls econòmics que referits a l'any 2020 consten en l'annex III de la Resolució de 28 de desembre de 2018 i la seua correcció d'errors publicada en el DOGV núm. 8561/03.06.2019. Concretament:  
  
  
Tercer  
L'aprovació de la quarta pròrroga de concert social fins al 31 de març de 2022, s'efectua a càrrec del crèdit consignat en el programa pressupostari 313.80, Igualtat en la diversitat, capítol IV, aplicació pressupostària S5235000, Serveis socials especialitzats en l'àmbit LGTBI, per import total de 74.669,48 - previstos en la Llei 4/2020, de 30 de desembre, de pressupostos de la Generalitat per a l'exercici 2021 i de conformitat amb l'Acord del Consell, de data 6 d'agost de 2021, pel qual s'autoritza l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa per als exercicis 2022 a 2025, a càrrec de les línies de subvenció S5235, entre altres, de l'annex de transferències i subvencions corrents del programa 313.80, Igualtat en la diversitat, de la Vicepresidència i Conselleria d'Igualtat i Polítiques Inclusives (V. L. 16.002/21-0221).  
  
  
Quart  
La formalització de la pròrroga acordada es realitzarà dins del termini de trenta dies, a comptar des de l'endemà de la publicació de la present resolució en el DOGV, mitjançant una addenda al document de formalització de concert social subscrit en 2019.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu podrà interposar-se un recurs de reposició en el termini d'un mes a comptar des de l'endemà de la publicació, davant la vicepresidenta del Consell i consellera d'Igualtat i Polítiques Inclusives. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen fer ús, si escau, de qualsevol altre que estimen procedent.  
  
  
València, 16 de novembre de 2021.- El director general d'Igualtat i Polítiques Inclusives (p. d. R 28.12.2018): José de Lamo Pastor.